Israelo komencas starigi sian apartigan muron en kristana kvartalo apud Bet-Leĥem
#000001
Israelo komencis starigi sian apartigan muron kun okupaciata Cisjordanio, en sektoro, kie la projekto okazigis fortan rezistadon de la surloka kristana palestina komunumo, konstatis ĵaŭdon, fotisto de AFP .
#000002
Post monatoj da preparaj laboroj, gruoj deponis ĵaŭdon betonblokojn 8 metrojn altaj en la sektoro pliparte kristana de Bejt Jala kaj de Kremisa Valo, proksime de la urbo Bet-Leĥem.
#000003
Nicola Khamis, urbestro de Bejt Jala, kondamnis tion, kion ŝi konsideras kiel akaparo de teroj fare de Israelo. « Tiuj teroj apartenas al niaj familioj al niaj infanoj », ŝi diris telefone al AFP apud la konstruaĵo.
#000004
Kontestata de la palestinanoj laŭ ĝia tuta longeco, la konstruado de la muro okazigis apartan rezistadon ĉirkaŭ Bejt Jala. La kristana komunumo sukcesis mobilizi la papon en ĝia favoro. Ĝi multfoje manifestaciis kaj portis la aferon antaŭ la israela justico.
#000005
La afero okazigis des pli da atento, ke la muro devis pasi inter monaĥejo kaj monaĥinejo el la ordeno de Salesianoj.
#000006
La Palestinanoj akiris provizoran venkon en aprilo 2015, kiam la isreala Ĉefkortumo blokis la konstruadon de la muro kaj petis de la Ŝtato, ke ĝi alprenu aliajn liniojn. Sed tri monatojn poste, ĝi permesis la konstruadon, kun nur kelkaj restriktoj.
#000007
« Sen tiu tero, ĉiuj kristanoj forlasos la landon », diris la urbestro de Bejt Jala. Bejt Jala deziris plivastiĝi, sed de nun tio ne plu eblos, ŝi diris. Ŝi esprimis la esperon, ke la mobilizado daŭros, sed agnoskis, ke la leĝaj klopodoj estas forkonsumitaj.
#000008
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000009